section_heading: Tomo Vitez
paragraph_text: Tomo Vitez glavni je lik Čiste ljubavi. Tomu je jako odredilo odrastanje u sirotištu pored malog mjesta. On i starija sestra Branka nakon fatalne prometne nesreće rano ostaju bez roditelja i završavaju u Domu. Tomo tad ima 6 godina, a Branka 10 godina. Tamo zatiču Tominog vršnjaka Ranka, koji je kao novorođenče ostavljen pred vratima Doma, nepoznatih roditelja. Ranko i Tomo su bili prijatelji u sirotištu do ključnog momenta kada je između njih došlo do raskola (Ranko misli da je zbog Tome završio u popravnom domu što nije istina, a Tomo nije imao prilike objasniti se). Tomi pomaže što ima pomoć najbogatije žene iz mjesta, Edite, poslodavke njegovih pokojnih roditelja koja krije da je bila ljubavnica njegovog oca i da je dijelom kriva za nesreću. Ranko nema nikoga i ništa, osim stigme neželjenog, ničijeg djeteta. Tomo rano odlazi iz mjesta u Zagreb na policijsku Akademiju, a Ranko ostaje u mjestu kao sitni, ali opasan delikvent. U trenutku kad upoznajemo Tomu, to je daleka prošlost. Tomo je opet na životnom dnu dok je Ranko na vrhuncu, vrlo uspješan poduzetnik pred ženidbom. Zapravo, Ranko je kriminalac, tj. mafijaš. Najimućniji je čovjek u mjestu. Tomi je smešteno i proglašen je za kriminalca. Danas je Tomo samohrani otac djevojčice Maše dok ih je njezina majka Helena ostavila. Ranko se od prvog momenta želi riješiti Tome. Kada Tomo to najmanje bude očekivao dogodit će mu se ljubav - Rankova zaručnica Sonja. Iako su se Sonja i Tomo posvađali pri prvom susret, ubrzo se zaljubljuju i Sonja ostavlja Ranka. Nakon spleta okolnosti Sonja se doseljava Tomi i započinju romantičnu vezu. Nove nevolje Tomi stvara povratak supruge Helene, po Rankovom nalogu, koja želi Mašu za sebe. Nakon što se Helena i Tomo pokažu kao loši roditelji, Maša odlazi u dom. Zato Helena odlazi Tomi i predlaže mu da pred socijalnom radnicom glume da su u sretnom braku, kako bi im vratila Mašu. Ona se doseljava u Tominu kuću, te odatle odlazi Sonja. Ubrzo na plesnoj večeri u Vladinom i Emininom kafiću, u uredu, Helena strasno poljubi Tomu, što Sonja vidi te se naljuti. On se osjeća loše te šalje Sonji poruku da se nađu i razriješe sve. Helena vidi poruku i poduzme radikalne mjere - omami ga tabletama i inscenira da ih Sonja zatekne u krevetu. Šokirana Sonja odlazi, uvjerena da ju je izdao. Tomo se budi i zove Sonju, ali ona mu se ne javlja. Zbog toga Tomo Helenu izbacuje iz kuće i time oboje gube svaku šansu da dobiju skrbništvo nad Mašom. Maša se ljuti na njega što je nije izvukao iz Doma, ali se oni mire i uz Heleninu i Editinu pomoć, Tomo odvodi Mašu u kuću Lončarevih, gdje on živi otkako ga je Ranko izbacio iz kuće. Kada mu Dominik zaprijeti da će ubiti Mašu jer je pokušao spriječiti gradnju resorta, on Mašu daje na čuvanje Branki i Blažu, koji s njom odlaze iz Hrvatske. Pomaže Ranku kada ga Dominik smjesti u zatvor zbog ubojstva Rusa. Kada Andrija, Zdenkov sin, Tomi i Ranku kaže da Dominik u svom sefu drži ortačku listu, njih dvojica, preobučeni u policajce, kradu taj papir, i uz Sonjinu pomoć, uspijevaju pobjeći Dominiku. Dominik kasnije otima Sonju, tražeći da mu Tomo preda Ranka i ortačku listu. Kada dođu do Sonje, Dominik namjerava ubiti Tomu, ali ga Ranko sprječava u tome tako što primi metak umjesto njega. Zahvaljujući njima i Andriji, Dominik odlazi u zatvor. Tomo daje Ranku veliku količinu krvi i spasava mu život. Tri sedmice poslije, Tomo i Sonja se vjenčavaju, a šest mjeseci dobivaju zdravog sina i žive u sretnom braku. Na Sonjin i Rankov nagovor, vraća se u policiju i postaje šef policije u Vrhovcu.